கேள்வி: திருக்கண்டியூர் பிரமசிரக்கண்டீசுவரர் கோயில் பற்றி தகவல் சொல்.
பதில்: திருக்கண்டியூர் பிரமசிரக்கண்டீசுவரர் கோயில் (''Kandiyur Kandeeswarar Temple'') என்பது சம்பந்தர், அப்பர் பாடல் பெற்ற சிவன் கோயில் ஆகும். அட்டவீரட்டத் தலங்களில் ஒன்றான இது தஞ்சாவூர் மாவட்டம் திருவையாறு கண்டியூர் என்ற ஊரில் அமைந்துள்ளது. இறைவன் தம் சூலத்தால் பிரமன் சிரத்தைக் கண்டனம் செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்கள் தேவாரப்பாடல் பெற்ற காவிரி தென்கரைத்தலங்களின் பட்டியல் அமைந்துள்ள 12வது சிவத்தலம்
கேள்வி: திருக்கண்டியூர் பிரமசிரக்கண்டீசுவரர் கோயில் - தல வரலாறு என்பது என்ன?
பதில்: பிரமன் சிரத்தைத் (ஐந்தனுள் ஒன்றை) தம் சூலத்தால் கண்டனம் செய்த (கொய்த) காரணத்தால் கண்டனபுரம் - கண்டியூர் எனப் பெயர் பெற்றது. பிரமன் சிரம்கொய்த பின், அவன் வேண்டிட ஐம்முகங்களின் அழகினை சதுர் முகங்களில் (நான்கு முகங்களில்) இறைவன் அருளிச் செய்ய, பிரமன் பெற்றுப் பேறடைந்தான் என்பது வரலாறு. சாதாதாப முனிவர் பிரதோஷத்தில் காளத்தி சென்று தரிசனம் செய்து வந்தார்; ஒருமுறை கண்டியூர் வந்தபோது, காளத்திக்கு, நேரத்தில் செல்ல முடியாமற்போயிற்று. அப்போது இறைவன் அம்முனிவருக்கு காளத்தி தரிசனத்தை இத்தலத்திலேயே காட்டியருளினார் என்பது வரலாறு.